**Seinäjoen siirtolapuutarhayhdistys ry**

**Viherrakentamisen ohje**

Tämä ohjeistus on tarkoitettu ohjaamaan Seinäjoen siirtolapuutarhan palstojen kasvien valintaa, sijoittelua tontilla sekä yleistää ympäristön siisteyttä ja viihtyvyyttä. Osa ohjeista ovat pakollisia, kuten pensasaitojen korkeus ja laji, osa taas suosituksia. Toimivan ja viihtyisän puutarhan tärkeimmät pohjatyöt tehdään paperilla. On tärkeää ensin miettiä pihan käyttötarkoitusta. Rakennuksien sijoittelu tontilla on melko tarkasti määritelty, joten se ohjaa myös istutusten sijoittelua. Yhdistyksen hallitus järjestää alueella ja palstoilla säännöllisesti puutarhakatselmuksen, jonka tarkoitus on huolehtia palstojen siisteydestä ja alueen yleisilmeen säilymisestä viihtyisänä. Yhdistyksen hallitus voi tarvittaessa ohjeistaa ja määrätä palstan siistinä pitämisestä.

**Aidat**

Mökkipalstat aidataan leikattavin pensasaidoin palstakujaa vasten 0,8 m korkealla sinikuusama-aidalla. Muut aidat, palstojen välit ja palstan takaosan aita voi olla korkeampi kuin 0,8m., mutta maksimissaan 1,6 m korkea. Palstat tulee erottaa toisistaan sinikuusama-aidoin. Palstakujalla sekä mökkien väleissä aitauksen tulee olla yhtenäinen. Samaa aitamallia käytetään koko alueella. Pensasaidan lisäksi mökkipalstan saa suojata kevyellä verkkoaidalla, joka sulautuu väritykseltään ja malliltaan pensasaitaan. Verkkoaita ei kuitenkaan saa olla ainoa mökkipalstan ympärillä oleva aita, eikä sen korkeus saa ylittää 0,8 m. Pensasaita on leikattava vuosittain vähintään kerran, että se pysyy riittävän kapeana, eikä tuki kulkua palstojen väleissä.

Aitaan saa tehdä palstaa kohden yhden, enintään 1,2 m leveän portin, jonka tulee toimia myös sisäänkäyntinä palstalle. Porttiin voi tehdä joko rakenteellisen tai kasvillisuudesta muodostuvan porttikaaren, jonka korkeus voi olla maksimissaan 2,6 metriä. Portissa tulee ilmetä palstan numero.

**Hedelmäpuut**

Palstalle saa istuttaa pienikasvuisia koriste- tai hedelmäpuita, kuitenkin vähintään 1 hedelmäpuu, kuten omena, luumu tai kirsikka. Puista kannattaa suosia pienempikasvuisia lajikkeita, ja suositeltava enimmäiskorkeus on 4 m. Luonnonpuita kuten kuusi, mänty tai koivu ei saa istuttaa palstalle. Huomioithan istuttaessasi useampia hedelmäpuita, että niille jää riittävää tilaa kasvaa. Esimerkiksi omenapuiden taimien välissä on hyvä olla vähintään 3 metriä. Hillittykasvuisia lajikkeita voi istuttaa metrinkin välien.

Puiden ja rakennusten väliin on hyvä jättää useamman metrin välimatka. Varsinkin palstojen reunamilla kasvavat puut tulee pitää matalina, etteivät ne varjosta naapuripalstaa. Palstan vuokraajan huolehtii, että palstan puiden oksat eivät ulotu ajoteiden päälle tai toiselle palstalle. Puita on hyvä leikata säännöllisesti. Puut, kuten muutkin kasvit, onkin hyvä istuttaa vasta rakennusten valmistumisen jälkeen, jolloin niiden sijoittelu on helpompaa ja välimatkat helpommin havaittavissa. Näin myöskään taimien juuret eivät vaurioidu rakentamisen aikana.

**Kasvihuone ja lavakaulusviljely**

Palstalle saa rakentaa kasvihuoneen. Kasvihuone rakennetaan pääsääntöisesti kokonaan valoa läpäisevästä materiaalista kuten lasista, kennomuovista tai polykarbonaatista. Pohjapinta-ala saa olla enintään 9krsm2 ja harjakorkeus enintään 220 cm maasta mitattuna.

Jos kasvihuone rakennetaan kierrätysmateriaalista, kuten ikkunoista, seinien ja katon yhteispinta-alasta korkeintaan noin 25 % saa olla muuta materiaalia kuin lasia. Kasvihuonetta saa käyttää ainoastaan kasvien kasvatukseen, eikä esimerkiksi varastona.

Lavakaulusviljely tai kehystetty kohopenkki sopii hyvin siirtolapuutarhapalstoille vihannesten ja yrttien viljelyyn ja muiden yksivuotisten kasvien viljelyyn. Kohopenkissä vesi ei jää seisomaan kasvien juurille ja monivuotiset kasvit selviävät paremmin talvesta. Älä käytä kestopuisia lavakauluksia ruoan kasvatukseen.

Huomio muovin käyttö puutarhassa, ja osta mieluusti kestäviä ja pitkäikäisiä tuotteita. Erilaiset katekankaat ja juuriestemuovit eivät maadu helposti. Valitse niiden tilalle katteeksi esimerkiksi puuhake. Valitse UV-suojattuja muovituotteita, jotka eivät haurastu yhtä helposti.

**Pihat**

Piha-alueen pinnat muotoillaan siten, että pintavedet ohjataan rakennuksesta ja palstalta pois palstojen viereisiin ojiin. Vesiä ei saa ohjata naapuripalstoille. Palstanhaltijan tulee korottaa palstan maanpintaa tarvittavin osin. Maanpinnan tulee olla viereisen palstakujan pinnan korkeuden yläpuolella. Mökkipalstoilla, jotka sijoittuvat avo-ojien varteen tulee avo-ojien reunassa olla vähintään 3 metriä leveä yhtenäinen kasvipeitteinen suojavyöhyke, esimerkiksi niitty tai leikattu nurmi. Suojavyöhykkeen tarkoitus on estää palstoilta pintavalunnan mukana huuhtoutuvien ravinteiden ja maa-aineisten kulkeutuminen vesistöön. Suojavyöhykettä ei saa lannoittaa.

Piha-alueista 2/3 on oltava nurmen tai istutusten peittämiä. Istutukseksi lasketaan erilaiset pienikasvuiset pensaat, perennat eli monivuotiset kasvit ja erilaiset marjapensaat, vihannekset ja juurekset. Kaikkien kasvien siisteydestä on huolehdittava koko kasvukauden ajan, myös sadonkorjuun aikana. Esimerkiksi ylimääräiset omenat on syksyllä hävitettävä, eikä esimerkiksi pihlajanmarjakoin tai muumiotaudin sairastuttamia omenia saa jättää puutarhaan, etteivät ne levitä tautia naapuripalstalle. Muumiotautiset omenat voi laittaa kompostiin.

Nurmet on pidettävä siistinä ja leikattava säännöllisesti. Palstojen välit pidetään nurmipeitteisinä. Palstan omistajan on huolehdittava myös palstojen välisten nurmialueiden siisteydestä ja säännöllisestä leikkaamisesta. Palstojen välisillä tai takana sijaitsevilla kujilla ei saa säilyttää mitään. Omistajan on huolehdittava rikkakasvien riittävästä torjunnasta palstallaan. Samoin erilaiset tuhohyönteiset kuten espanjansiruetanat, lehtokotilot ja äkämäpunkit on pidettävä kurissa ja hävitettävä. Mikäli löydät etanoita tai kotiloita, niistä on hyvä kertoa naapureille, että ne saadaan hävitettyä mahdollisimman nopeasti. Myös palstakujien ja käytävien siisteys sekä rikkaruohojen kitkeminen kuuluvat palstanhaltijan vastuulle.

Pihapolkujen ja kulkuväylien päällysteinä saa käyttää soraa tai kivilaattoja, ja nurmi ja istustusalueet voidaan rajata betonikivillä, tiilillä, reunalaudoilla tms. Laajoja soralla tai laatoilla päällystettyjä alueita tulee välttää. Palstojen takana kulkevat huoltokäytävät voivat olla sorapäällysteisiä.

**Puutarhajäte**

Puutarhajätettä ei saa viedä siirtolapuutarhaa ympäröiville alueille. Kaikki siirtolapuutarhassa syntyvä puutarhajäte tulee kompostoida omalla palstalla. Puutarhajätettä saa kompostoida lämpöeristämättömässä kompostorissa, kuten erilaisissa kehikoissa. Oksat voidaan hakettaa oksasilppurilla. Puutarhajäte, jota ei kompostoida tai muilla tavoin käsitellä omatoimisesti, on toimitettava jäteasemalle. Keittiöjätettä ei saa kompostoida avokompostissa, sillä se houkuttelee eläimiä. Keittöjätteen kompostointiin on hankittava esimerkiksi bokashi-ämpäri tai lämpöeristetty kompostori, jossa voi kompostoida myös puutarhajätteet.

**Kasvien valinta**

Siirtolapuutarhaan on hyvä valita kasveja, joiden leviäminen on hillittyä, jolloin ne pysyvät omalla pihalla. Kasveja hankittaessa on syytä tarkistaa taimet mahdollisten tuhohyönteisten varalta.

*Haitalliseksi vieraslajeiksi* määriteltyjä kasveja ei saa istuttaa siirtolapuutarhaan, katso alla oleva luettelo A. Luettelosta B *Tarkkailtavat tai paikallisesti haitalliset vieraskasvit* istuttaessa on syytä käyttää harkintaa istutuspaikan suhteen, ettei kasvi leviä hallitsemattomasti.

**A Haitalliset maaympäristöjen vieraskasvit, joita palstalle ei saa istuttaa**

Karhunköynnökset *Calystegia sepium*

Lännenpalsami *Impatiens capensis*Rikkapalsami *Impatiens parviflora*

Kaukasianjättiputki *Heracleum mantegazzianum*

Persianjättiputki *Heracleum persicum*

Armenianjättiputki *Heracleum sosnowskyi*

Kanadanpiisku *Solidago canadensis*

Korkeapiisku *Solidago altissima*

Komealupiini *Lupinus polyphyllos*Isopiisku *Solidago gigantea*Isotuomipihlaja *Amelanchier spicata*

Japanintatar *Fallopia japonica*Jättitatar *Fallopia sachalinensis*Hörtsätatar *Fallopia x bohemica*

Jättipalsami *Impatiens glandulifera*

Vaalea-amerikanhorsma *Epilobium ciliatum* E

Etelänruttojuuri *Petasites hybridus* Amerikanhorsma *Epilobium adenocaulon* Kurtturuusu (perusmuoto) *Rosa rugosa*

**B Tarkkailtavat tai paikallisesti haitalliset maaympäristöjen vieraskasvit, istutettava harkiten**

Lännenpensaskanukka *Cornus alba ssp. stolonifera*Japanin ruttojuuri *Petasites japonicus ssp. giganteus*

Jättituija *Thuja plicata*Keltamajavankaali *Lysichiton americanus*

Marunatuoksukki *Ambrosia artemisiifolia*

Siperianpihta *Abies sibirica*Palsamipihta *Abies balsamea*Pilvikirsikka *Prunus pensylvanica*Puistonurmikka *Poa chaixii*Rehuvuohenherne *Galega orientalis* Rohtoraunioyrtti *Symphytum var. officinale ja var. bohemicum*Ruotsinraunioyrtti *Symphytum x uplandicum*Vuorivaahtera *Acer pseudoplatanus*Hietakattara *Bromus sterilis*Kananhirssi *Echinochloa crus-galli* Kanadankoiransilmä *Conyza canadensis* Peltopuna-alpi *Anagallis arvensis*Rikkapuntarpää *Alopecurus myosuroides*Sinipantaheinä *Setaria pumila*Viherpantaheinä *Setaria viridis*Viherrevonhäntä *Amaranthus retroflexus*

Viitapihlajaangervo *Sorbaria sorbifolia*

Alaskanlupiini *Lupinus nootkanensis*Albertanvehnä *Leymus innovatus*Hamppuvillakko *Senecio cannabifolius*Idänpensaskanukka *Cornus alba ssp. alba*Paimenmatara; piennarmatara *Galium album; G x pomeranicum*

Pajuasteri *Aster x salignus*

Terttuselja *Sambucus racemosa*

Hukkakaura *Avena fatua* Rikkanenätti *Rorippa sylvestris*

Linkkejä ja vinkkejä:

Hyötykasviyhdistys (hyotykasviyhdistys.fi

Suomen siirtolapuutarhaliitto (siirtolapuutarhaliitto.fi)

Etappi ( https://www.etappi.com/jateneuvonta/lajitteluohjeet/puutarhajate/)